

**Budapesti Módszertani Szociális Központ és Intézményei**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Budapesti Módszertani Szociális Központ és Intézményei  
Rákosszeg park Családok Átmeneti Otthona III. 1142 Budapest, Rákosszeg park. 4-6.  
  
szakgondozó/gondozó (recepciós ügyeletes)**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1142 Budapest, Rákosszeg park 4-6.

**A munkakörbe tartozó, illetve a vezetői megbízással járó lényeges feladatok:**

Folyamatos munkarendben ügyeletes-segítőként általános segítségnyújtás az ügyfeleknek az intézmény recepcióján. Dokumentáció vezetése papír alapon és elektronikus formában, részvétel a szakmai megbeszéléseken, teameken.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) Kjt. szociális, gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 5. számú melléklete (szociális ágazati összevont pótlék), továbbá a BMSZKI belső szabályzatának (éves szinten bruttó 200.000 .-Ft cafeteria), illetve belső utasításainak (utazási költségtérítés és éves szinten bruttó 60.000.-Ft ruházati költségtérítés) az irányadók.

**Pályázati feltételek:**

         Középiskola/gimnázium, a munkakör betöltéséhez előírt középfokú, vagy felsőfokú szakképesítés az alábbi rendeletben tekinthető meg (15/1998. (IV. 30.) NM rendelet 1. számú melléklet, II. rész) ,

         Felhasználói szintű MS Office ismeretek (irodai alkalmazások)

         A Kjt. 20. §.(2) bekezdés szerinti jogállás, büntetlen előélet, cselekvőképesség

         A hatályos 599/2021. (X. 28.) Korm. rendeletben előírtak szerint a SARS-CoV-2 koronavírus elleni védőoltás megléte. A kötelezettség alól mentesül az a személy, aki részére egészségügyi indokból ellenjavalt a védőoltás felvétele, és ezt az érintett személy háziorvosa, vagy az érintett személyt kezelő szakorvos által kiállított orvosi szakvélemény alátámasztja

**Elvárt kompetenciák:**

         Kiváló kommunikációs, kapcsolatteremtő és konfliktuskezelő képesség,

         Pontos, precíz munkavégzés,

         Megbízhatóság, következetesség,

**A pályázat részeként benyújtandó iratok, igazolások:**

         Részletes szakmai önéletrajz

         Motivációs levél

         Végzettséget igazoló okiratok másolata

         Érvényes hatósági erkölcsi bizonyítvány, vagy nyilatkozat arról, hogy sikeres pályázat esetén, a jogszabálynak megfelelő érvényes hatósági erkölcsi bizonyítványt bemutatja

         Nyilatkozat arról, hogy a pályázó hozzájárul a pályázati anyagában foglalt személyes adatainak pályázati eljárással összefüggő kezeléséhez

         Nyilatkozat arról, hogy a pályázó hozzájárul-e, hogy a BMSZKI a toborzó listáján a személyes adatait a pályázat elbírálását követően (sikertelen pályázat esetén) 4 hónapig nyilvántartsa és kezelje

**A munkakör betölthetőségének időpontja:**

A munkakör legkorábban 2022. május 10. napjától tölthető be.

**A pályázat benyújtásának határideje:** 2022. április 10.

A pályázati kiírással kapcsolatosan további információt Balla Edit vagy Nagy Zsuzsanna nyújt, a 06703196158, vagy 06301531974 -os telefonszámon.

**A pályázatok benyújtásának módja:**

         Elektronikus úton humánpolitikai referens részére a humaneroforras@bmszki.hu E-mail címen keresztül

**A pályázat elbírálásának módja, rendje:**

A pályázat beküldése előtt, kérjük olvassa el a pályázók személyes adatainak kezeléséről szóló BMSZKI adatvédelmi tájékoztatóját a www.bmszki.hu/adatvédelem oldalon. A benyújtott pályázatok értékelése alapján, a kiválasztott pályázók személyes meghallgatáson vesznek részt. A pályázókat a személyes meghallgatás időpontjáról, e-mailben értesítjük. A határidőn túl érkező, valamint a pályázati feltételeknek tartalmilag nem megfelelő, illetve hiányos pályázatokat nem áll módunkban elfogadni.

**A pályázat elbírálásának határideje:** 2022. április 25.

**A pályázati kiírás további közzétételének helye, ideje:**

         www.bmszki.hu - 2022. március 26.

         www.budapest.hu - 2022. március 26.

         www.3sz.hu - 2022. március 26.

**A munkáltatóval kapcsolatos egyéb lényeges információ:**

Kérjük az e-mail tárgy rovatában feltüntetni a pályázati adatbázisban szereplő azonosító számot: "MÜ/374-1/2022" valamint a munkakör megnevezését: "recepciós ügyeletes - CSAO". Sikeres pályázat esetén, a munkába állás feltétele: a belépés napján érvényes, 3 hónapon belüli hatósági erkölcsi bizonyítvány bemutatása, a BMSZKI foglalkozás-egészségügyi orvosa által kiállított érvényes, elsőfokú munkaköri orvosi alkalmassági vélemény leadása, és a SARS-CoV-2 koronavírus elleni védőoltás felvételét igazoló dokumentum, vagy a háziorvos, vagy a kezelő szakorvos által kiállított védőoltás kötelezettsége alóli mentesülés igazolásának bemutatása.

**A munkáltatóval kapcsolatban további információt a www.bmszki.hu honlapon szerezhet.**